32. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 195 της 2/20 Μαρτ. 1973 (ΦΕΚ Α΄ 63) Περί εξαιρέσεως υπαλλήλων του Υπουργείου Εθνικής Οικονομίας, Τομέως Γεωργίας, από των περί εντοπιότητος διατάξεων του άρθρ. 56 του Νόμ. 1811/1951 «περί Κώδικος καταστάσεως των δημοσίων διοικητικών υπαλλήλων». Έχοντες υπ’ όψιν: 1.Τας διατάξεις: α)Του άρθρ. 56 παρ. 4 του Νόμ. 1811/1951 (φ. 141) «περί Κώδικος καταστάσεως των δημοσίων διοικητικών υπαλλήλων». β)Του άρθρ. 7 παρ. 2 περιπτ. α΄ του Β.Δ. 762/1965 (φ. 190) «περί του Ανωτάτου Συμβουλίου Δημοσίων Υπηρεσιών και της Γενικής Διευθύνσεως Διοικητικής Οργανώσεως» και του άρθρ. 4 παρ. 2 του Β.Δ. 617/1967 (φ. 185) «περί οργανώσεως και λειτουργίας των Υπηρεσιών του Υπουργείου Προεδρίας της Κυβερνήσεως». γ)Των άρθρ. 15, 37 και 38 του Ν.Δ. 957/1971 (φ. 166) «περί Υπουργικού Συμβουλίου και Υπουργείων», ως αντικατεστάθη, ετροποποιήθη και συνεπληρώθη δια του Ν.Δ. 1174/1972 (φ. 100). 2.Την υπ’ αριθ. 11300/Δ/5.7.1972 (ΦΕΚ 473/1972 τεύχ. Β΄) απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως, ως και των Ανωτάτων και Ανωτέρων υπαλλήλων του αυτού Υπουργείου». 3.Την υπ’ αριθ. 1137/1972 γνωμοδότησιν του Ανωτάτου Συμβουλίου Δημοσίων Υπηρεσιών. 4.Την υπ’ αριθ. 816/1972 γνωμοδότησιν του Συμβουλίου της Επικρατείας, προτάσει των Ημετέρων παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ και του Υπουργού Εθνικής Οικονομίας απεφασίσαμεν και διατάσσομεν: Σελ. 182,02(γ) Τεύχος 550-Σελ. 14 Άρθρον μόνον.-Προκειμένου περί υπαλλήλων του Υπουργείου Εθνικής Οικονομίας, Τομέως Γεωργίας, αι διατάξεις του άρθρ. 56 του Νόμ. 1811/1951 «περί Κώδικος καταστάσεως των δημοσίων διοικητικών υπαλλήλων» ισχύουν μόνον επί των Προϊσταμένων των Υπηρεσιών Γεωργίας, Δασών και Κτηνιατρικής, Διανομαρχιακού και Νομαρχιακού Επιπέδου, των κατεχόντων οργανικάς θέσεις, ανεξαρτήτως βαθμού. Εις τον Ημέτερον Υπουργόν Εθνικής Οικονομίας, ανατίθεμεν την δημοσίευσιν και εκτέλεσιν του παρόντος. Καταργηθέν δια του Ν.Δ. 290/1973 (τόμ. 2Α σελ. 316,702), επανήχθη εν ισχύϊ δια της παρ. 3 του άρθρ. 1 Ν.Δ. 227/1974 (τόμ. 2Α σελ. 316,704). 